**INTERPRETATIVNI ŠKOLSKI ESEJ (200 do 250 riječi)**

**Honore de Balzac *Otac Goriot* (ulomak)**

Tisuću petsto franaka i odijela po volji! U tom trenutku siromašni je južnjak zaboravio sve svoje dvojbe te sišao na doručak s onim neodredivim izrazom što ga mladom u čovjeku daje posjedovanje bilo kakvog iznosa. U trenutku kad novac sklizne u džep studentu, u njemu nastaje čudesan stup o koji se može osloniti. Hoda sigurnije, osjeća da ima oslonac, pogled mu je pun, izravan, pokreti živahni; dan prije bio je ponizan i stidljiv, primao bi udarce; danas bi mogao zadati udarac i predsjedniku vlade. U njemu se odvijahu nečuvene promjene: želi sve i može sve, žudi za ovim i onim, veseo je, darežljiv, srdačan. Ukratko, nekoć je bio ptica bez krila, a sad otkriva svoj raspon. Student bez novca grabi tračak zadovoljstva kao što pas otima kost usred tisuću pogibelji, pa je lomi, siše joj srž i dalje trči; no mladi čovjek koji prevrće u džepu nekoliko nestalih zlatnika, naslađuje se svojim užicima, podobna ih raščlanjuje, predaje im se, ljulja se na nebu, više ne zna što znači riječ bijeda. Cijeli je Pariz njegov. Dob u kojoj sve sja, sve svjetluca i plamsa! dob vesele snage iz koje još nitko ne izvlači korist, ni muškarac ni žena! Dob dugova i silnih strahova koji udeseterostručuju svako zadovoljstvo! Tko nije živio na lijevoj obali Seine, između ulice Saint-jacques i ulice Saints-Peres, ništa ne zna o životu! "Ah! kad bi žene Pariza znale, razmišljao je Rastignac proždirući kuhane kruške, komad za novčić, što ih je posluživala gospoda Vauquer, "došle bi ovamo i uživale u ljubavi. "

**Smjernice za pisanje**

- Smjestite pisca i njihovo djelo u književnopovijesno razdoblje.Reci nešto o romanu.

- U ulomku se glavni junak prikazuje u prostoru gdje živi. Gdje živi Rastignac?

- Kako se osjeća Rastignac, sada kada ima novca u džepu, za razliku od ranije?

- Na osnovi čega se može zaključiti da u navedenom ulomku prevladava socijalna

karakterizacija?

- Objasni na koji način novac utječe na razmišljanja glavnog junaka.

- Rastignac se u navedenom ulomku osjeća posve različito s obzirom na život u gradu.

- Kako se Rastignac uklopio u gradski život?

- Kakav je Rastinacov stav prema tjelesnoj ljubavi?

- Što misliš mijenja li novac čovjeka?